REPUBLIKA SRPSKA
OKRUŽNO JAVNO TUŽILAŠTVO U TREBINJU
Broj predmeta: T16 0 KTK 0015721 26
Trebinje, 29.06.2026. godine

							          OSNOVNOM SUDU U TREBINJU  

                                            
Na osnovu člana 43. stav 2. tačka ž), člana 241. i člana 358. Zakona o krivičnom postupku Republike Srpske („Službeni glasnik Republike Srpske“, broj: 53/12, 91/17, 66/18 i 15/21), 
p o d i ž e :


O P T U Ž N I C U


P r o t i v: 

Č.M..1991. 
Zbog postojanja osnovane sumnje da je: 

Dana 23.11.2025. godine, u Nevesinju, svjestan svog djelovanja čiju je posljedicu htio, kao odgovorno lice, prekoračenjem granica svog službenog ovlaštenja, pribavio korist u glasovima određenom kandidatu i naneo štetu rezultatima izbora koji su poništeni, na način da je dok su se održavali prijevremeni izbori za predsjednika Republike Srpske po Odluci o raspisivanju i održavanju prijevremenih izbora za predsjednika Republike Srpske objavljenoj u „Sl.Gl BiH“ broj: 52/25, kao član izborne komisije u mjestu Biograd, opština Nevesinje, na izbornom mjestu 161B008, sa jasnim zaduženjima da radi na utvrđivanju identiteta glasača, dobijenim od strane predsjednika izborne komisije omogućio glasačima M. J, F. D, P. D, Č. A, Č. D, R.M, K. R, Č. R. i K. D, kojima je istekao rok važenja identifikacionog dokumenta, lične karte, da glasaju iako nisu ispunili zakonom propisane uslove za glasanje, na koji način je uticao na izborni rezultat što je za posljedicu imalo poništavanje izbora a koje nepravilnosti su utvrđene Odlukom o poništavanju izbora Centralne izborne komisije BiH broj: 05-1-07-1-1199/25 od 24.12.2025. godine

Dakle, kao odgovorno lice prekoračio granice svog službenog ovlaštenja, pribavio korist u glasovima određenom kandidatu i naneo štetu rezultatima izbora

Čime je počinio krivično djelo Zloupotreba službenog položaja ili ovlaštenja iz člana 315. stav 1. Krivičnog zakonika Republike Srpske.

